Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2457

4. számlaosztály a forrásszámlákat. E számlaosztályok számlái biztosítják a mérleg elkészítéséhez szükséges adatokat. – Az 1. számlaosztály a befektetett eszközök nyilvántartására szolgáló számlákat foglalja magában. – A 2. számlaosztály a pénzeszközök kivételével a forgóeszközöket: a készletek, a követelések és az értékpapírok nyilvántartására szolgáló számlákat foglalja magában. – A 3. számlaosztály tartalmazza a forgóeszközök közül a pénzeszközök és az aktív idõbeli elhatárolások nyilvántartására szolgáló számlákat. – A 4. számlaosztályban kell kimutatni az eszközök forrásait. Ide tartoznak a saját tõke, a céltartalékok, a hosszú és rövid lejáratú kötelezettségek, valamint a passzív idõbeli elhatárolások számlái. Az 1–4. számlaosztály nem tartalmazhat elõirányzat, forgalmi és kötelezettségvallási számlákat.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes